Andrea Bocelli mun halda tónleika í Kórnum í Kópavogi á næsta ári Ítalski stórsöngvarinn og einn ástsælasti tenór heims Andrea Bocelli heldur stórtónleika í Kórnum í Kópavogi þann 23. maí á næsta ári . Bocelli tilkynnti þetta á Twitter síðu sinni í morgun . Í tilkynningu frá Senu um tónleikana segir að Kórnum í Kópavogi verði fyrir tæonleikana í fyrsta sinn umbreytt í sitjandi sal , en einungis verður boðið upp á númeruð sæti og lögð áhersla á að salurinn verði hlýr og notalegur . Hljóð , skjáir og svið verða á heimsmælikvarða og ásamt Bocelli kemur fram 70 manna sinfónuhljómsveit SinfoNord , kór frá Söngsveitinni Fílharmóníu og sérstakir gestir . Bocelli hefur notið mikilla vinsælda um heim allan undanfarin ár og hefur unnið með mörgum af stærstu tónlistarstjörnum heims og hefur Bocelli selt 90 milljónir hljómplatna á heimsvísu . Tónleikarnir verða í tveim hlutum ; fyrri hluti er sígildari og þar tekur hann þekktustu óperuaríurnar , en í seinni hluta tekur hann alla sína vinsælustu slagara . Hér að neðan má sjá nokkur af hans lögum . Ríkir neyðarástand á bráðamóttöku Landspítalans ?